2023 भारतीय संसद अतिचार
13 दिसम्बर, 2023 को दो अतिचारी सार्वजनिक गैलरी से लोकसभा कक्ष में घुस गए। उनमें से एक व्यक्ति उन मेजों पर कूद गया जहाँ सांसद बैठे थे और उसने पीताभ धूम्र कनिस्तर छोड़ा। दूसरे व्यक्ति ने कथित तौर पर नारे लगाए। इससे सदन के भीतर विशृंखला मच गई और सत्र को तत्काल स्थगित करना पड़ा। संसद के बाहर, दो अन्य व्यक्तियों को इसी तरह की गतिविधियाँ करने हेतु गिरफ्तार किया गया था। अतिचार के कारण बाद में अव्यवस्था उत्पन्न करने के आरोप में 146 विपक्षी संसद सदस्यों को निलम्बित किया गया, जिनमें से 95 को लोकसभा से और 46 को राज्यसभा से निलम्बित किया गया। बाद में ह्यूमन राइट्स वॉच द्वारा निलम्बन की निन्दा की गई।